text: NSÍ venjarin Heðin Askham, sendi í dag sama liðið á vøllin sum móti TB, men við einari broyting, har Sjúrður Jacobsen loysti leikbannaða Karl Løkin av á miðvøllinum.
text: #000000
text: Liðini bæði byrjaðu eitt sindur varliga, B36 lá eitt sindur aftarliga á vøllinum, og lat intiativið til NSÍ, men teir vóru skjótir í kontrafasini við Lawal í álopinum, sum onkuntíð hótti okkara verjuleikarar.
text: #000002
text: NSÍ liðið flutti væl bóltin millum sín, men tað manglaði líka sum tað síðsta, og alt ov ofta endaði tað við at onki spurdist burturúr. Vit høvdu allíkavæl nøkur skot uppá málið í fyrsta korterinum, og serliga tí eina ferðina tá bólturin var spældur Magnus Olsen stutt uttanfyri 16 meturin, sum høgdi til, men tíverri fyri okkum rakti hann ein B36ara og bólturin fór út til hornaspark.
text: #000003
text: Tá 18 minuttir vóur farnir broyttist allar fyritreytirnar í hesum dystinum, tá Róaldur Jacobsen hjá B36 fekk beinleiðis reytt fyri at siga okkurt niðrandi við dómarin í samband við eitt fríspark til NSÍ.
text: #000004
text: NSÍ legði nú eitt massivt trýst á B36 liðið sum hevði nokk við at sparka bóltin burtur, men vit høvdu trupult við at seta Tórð Thomsen í B36 málinum undir veruligt trýst, við okkara avslutningum, sum antin fóru við síðuna av ella omanfyri málið.
text: #000005
text: Tað var tí forloysandi tá vit í 29 min løgdu okkum á odda við frálíkum skoti frá Magnus Olsen. Vit høvdu horna í høgru síðu, sum Árni Frederiksberg tók sær av. Ístaðin fyri at spæla stutt til Jann Martin Mortensen sum var komin ímóti, valdi Árni at senda bóltin inn til Magnus, sum takkaði fyri, og við dundurskoti sendi hann bóltin í málið, uttan nakran møguleika hjá Tórði Thomsen at bjarga, 1- 0 til NSÍ og stór frøi á NSÍ áskoðarum.
text: #000006
text: Ístaðin fyri at seta B36 undir rættiligt trýst nú vit vóru 11 móti 10, so dovnaði spælið totalt, og vit komu bara til nakrar hálvar málmøguleikar. Eisini í verjupartinum sløsaðu vit alvorliga.
text: #000007
text: Hálvleikstøðan gjørdist 1 – 0 til okkum, men venjarin Heðin Askham var nokk ikki heilt nøgdur við avrikið hjá okkara monnum.
text: #000009
text: Tað bleiv eisini munandi betri í øðrum hálvleiki. Vit skaptu nógvar góðar málmøguleikar, og tá vit brúktu vongleikarnar og komu til baklinjuna og fingu sent bóltin innfyri B36 málið var rættiliga vandi á ferð.
text: #000010
text: Tá 59 min fóru farnir skoraðu vit til 2-0. Árni Frederiksberg setti ferð á við bóltinum í vinstru síðu, spældi inn til Jann Martin Mortensen sum víðari fann Magnus Olsen.
  Ístaðin fyri at skjóta nakað uttan fyri 16 mtr, valdi Magnus at spæla Andy Olsen sum púra leysur við Tórð Thomsen setti bóltin trygt í netið. 2 – 0 til NSÍ, og hetta kom væl við.
text: #000012
text: NSÍ hevði nú totalt kontrol á dystinum, og næstuløtuna høvdu vit fleiri góðar atsóknir á B36 málið, sum líka við vóru um at fara í málið.
text: #000013
text: Sum ikki einaferð so var tað Súni Olsen við sínum fríspørkum sum vóru vandamikil móti okkara máli, men Kristian Joensen hevði gjørt sítt heimaarbeiði, og bjargaði royndinum frá Súna.
text: #000014
text: NSÍ hevði fleiri góð og vælspald álop næstu løtuna, so ein vantaði bara at spurningur var bara nær triðja málið hjá okkum fór at koma.
text: #000015
text: Málið til 3-0 var sera sjáldsamt. Jann Martin Mortesen sum hevði stoytt saman við verjuleikara hjá B36 gekk og haltaði uttanfyri útskiftningsbonkin hjá NSÍ klárur at vera skiftur út tí hann fekk ikki spælt meir, men tað skuldi seg so vera at NSÍ fer í kontra og bólturin spældur til Jann Martin.
text: #000016
text: Ja hvat er so at gera, mest sum haltandi á einum beini, bjóðaði hann B36 verjuni av, og gjørdi ikki mætari enn at seta bóltin í netið, og harvið totalt punktera B36 liðið.3-0 til NSÍ.
text: #000017
text: B36 var nær við at pynta um úrslitið tá 86 minuttir vóru farnir. Enn einaferð var tað fríspark skjúttin Súni Olsen, sum við frálíkum skoti sendi bóltin á trýkantin, og fyri alla lukku fór bólturin ikki inn.
text: #000018
text: Beint áðrenn dystarlok, komu vit ígjøgnum í okkara høgru síðu, har Jonhard Frederiksberg gjørdist púra leysur, hann gjørdi ikki mætari enn at smekka bóltin innfyri málið. Tórður Thomsen royndi at halda bóltinum, men bólturin endaði í netinum og vit vunnu greiðan 4-0 sigur.
text: #000019
text: Hetta var ein sera umráðandi sigur, og hesuferð tóku vit av og blandaðu okkum í medaljustríðið.
text: #000020
text: Vit hava havt hendan møguleikan 3 ferðir fyrr í ár, har vit ikki tóku av. Tí er tað sera umráðandi at leikarnir hjá okkum eru klárir (og tað vera vit) til tríggjar sera spennandi finalur móti 07 Vestur, ÍF og HB, soleiðis at vit enda á einum medaljuplássi tá kappingin er liðug.
text: #000021
text: Mórits Heini Mortensen hevur longt sáttmálan við NSÍ. Mórits Heini er ein av okkara egnu ungu evnaríku leikarum, og velur sjálvandi at verða NSÍ-ari. Mórits Heini er 20 ára gamal, og hevur heilt víst sera góð fótbóltsevnir, og eri vit glað og stolt at hann nú hevur longt sáttmálan við NSÍ. Vit ynskja honum...
text: #000025
text: Debes Danielsen hevur í dag skrivað undir ein eitt ára sáttmála við NSÍ
text: #000028
text: So er aftur ein topp dystur á skránnið..., eftir seinasta umfar bleiv Víkningur nýtt oddalið í effo deildini. Nú er tíð uppá at fara til Gøtir og venda gongdini, tað er jú eystanstevna, og seinast vunnu vit á Víkingi á Eystanstevnu. Vónirnar eru góðar undan dystinum, og vóna vit at síggja nógvar gular fjepparar í...
text: #000030
text: Yvirlit yvir venjingardystir hjá NSÍ í 2017
text: #000032
text: Æðuvík og Saltangará komu víðari
text: #000034